22 दिन, 170 गांव; डॉक्टर ढूंढेंगे कमजोर बच्चे
आदिवासी ब्लाक खालवा में कुपोषण से लड़ने के लिए प्रशासन ने फिर एक कार्ययोजना बनाई है। इसमें 20 मार्च से 10 अप्रैल तक ब्लाक के 170 गांवों में बच्चों गर्भवती माताओं, एनीमिया की शिकार महिलाओं एवं किशोरी बालिकाओं की जांच होगी। कमजोर बच्चों को ढूंढा जाएगा। कुपोषण से जंग अभियान में ब्लाक में सात केंद्र बनाए गए है। इनमें लगने वाले शिविर में स्वास्थ्य की जांच के साथ रोजगार के लिए शासन की योजनाओं की जानकारी भी दी जाएगी।
शिविर में स्वास्थ्य विभाग के साथ महिला बाल विकास, वन और पंचायत विभाग भी सहयोग करेंगे। इसके साथ आदिवासी विकास विभाग वान्या रेडियो के माध्यम से स्थानीय भाषा में चाचुआ, झोलाछाप डॉक्टर, ओझा एवं तांत्रिक क्रिया जैसी कुरीतियों के बारे में लोगों को जागरूक किया जाएगा। सूत्रों के मुताबिक मई से दिसंबर 2016 के बीच आदिवासी ब्लाक खालवा के गांवों में बच्चों की मौत के बाद कलेक्टर ने अपने स्तर पर जांच कराई थी। इसके बाद उन्होंने खालवा क्षेत्र में कुपोषण से लड़ने के लिए स्वास्थ्य विभाग को कार्ययोजना बनाने व शिविर लगाने के निर्देश दिए।
खालवा के शिविर में 35 गांव के मरीजों की होगी जांच
सूत्रों मुताबिक रोशनी के शिविर में सबसे ज्यादा 44 गांवों मरीजों की जांच होगी। खालवा में 35, सुंदरदेव में 15, गुलाईमाल में 7, आशापुर में 22, खार में 26 और गोलखेड़ा के शिविर में सात गांवों के मरीज आएंगे।
सीएमएचओ डॉ.जेएस अवास्या के मुताबक विशेष शिविर का प्लान बनाया जा रहा है। इसमें बच्चों, महिलाओं एवं ग्रामीणों की स्वास्थ्य की जांच की जाएगी। कुपोषित बच्चों सहित अन्य मरीजों को इलाज के लिए अस्पताल में भर्ती कराएंगे।
बाल शक्ति केंद्र के बाहर कुपोषित बच्चों को लेकर बैठी महिलाएं।
बालशक्ति केंद्र पर 35 लाख का खर्च
जिले की 9 बालशक्ति केंद्र पर इलाज एवं भोजन के नाम पर नेशनल हेल्थ मिशन से 35 लाख रुपए खर्च करता है। सूत्रों के मुताबिक अकेले जिला अस्पताल के बालशक्ति केंद्र पर ही 8 से 10 लाख रु. का खर्च आता है। खालवा, रोशनी, हरसूद, पुनासा, पंधाना, सिंगोट, बलडी़, छैगांव माखन में बालशक्ति केंद्र है।
6 महीने में 17 बच्चों की मौत, गुरुवार को एक भर्ती
खालवा में मई से सितंबर-2016 तक 17 कुपोषित बच्चों की मौत हुई। एक निजी एनजीओ की रिपोर्ट ने महिला एवं बाल विकास और स्वास्थ्य विभाग की कार्रवाई की पोल खोल दी। अफसरों ने एनजीओ की सूची की सत्यता जांचने के खालवा परियोजना अधिकारी को निर्देश दिए हैं। गुरुवार को लोहारी की कविता पिता गोविंद को लेकर आए। केंद्र में कुल 8 बच्चे भर्ती हैं।
कुपोषण से जंग
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva